**Ministru kabineta noteikumu projekta „Grozījumi Ministru kabineta 2009.gada 31.marta noteikumos Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014.gada 29.aprīļa grozījumiem noteikumos Nr.293 „Grozījumi Ministru kabineta 2009.gada 31.marta noteikumos Nr.293 "Noteikumi par darbības programmas "Cilvēkresursi un nodarbinātība" papildinājuma 1.3.1.2.aktivitāti "Atbalsts pašnodarbinātības un uzņēmējdarbības uzsākšanai"" (turpmāk – MK noteikumi Nr.293) tika grozīts MK noteikumu Nr.293 72.punkts, kas nosaka, ka atbalstu nepiešķir saimnieciskās darbības uzsācējiem, kuriem ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums vai kuru saimnieciskā darbība ir izbeigta. Ņemot vērā Komisijas 2014.gada 31.jūlija paziņojumu “Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai” (turpmāk – Pamatnostādnes), Ekonomikas ministrija (turpmāk – EM) rosina veikt grozījumus MK noteikumos Nr.293, **precizējot MK noteikumu Nr.293 72.punktu**. Saskaņā ar Pamatnostādņu 24 b) punktu, **tādu uzņēmumu, kas ir pastāvējis mazāk nekā trīs gadus, neuzskata par grūtībās nonākušu uzņēmumu,** izņemot, ja tas atbilst Pamatnostādņu 20. punkta c) apakšpunkta nosacījumam. Pamatnostādņu 20.punkta c) apakšpunkts ir saskanīgs ar Komisijas 2013.gada 18.decembra Regulas (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk –Regula Nr. 1407/2013) 4.panta 3 a) punktu un kas līdzšinēji tika noteikts spēkā esošo MK noteikumu Nr.293 72.punktā. Ņemot vērā, ka 1.3.1.2.apakšaktivitātes "Atbalsts pašnodarbinātības un uzņēmējdarbības uzsākšanai”(turpmāk - 1.3.1.2.aktivitāte) ietvaros gala **atbalsta saņēmējs var būt saimnieciskās darbības veicējs- uzsācējs līdz trīs gadu vecumam**, EM ierosina MK noteikumos Nr.293 atstāt līdzšinējo nosacījumu, kādā gadījumā nepiešķir atbalstu *(atbalstu nepiešķir saimnieciskās darbības uzsācējam, kuram ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums vai kuru saimnieciskā darbība ir izbeigta),* papildinot to ar vārdiem „**vai tie atbilst normatīvajos aktos maksātnespējas jomā noteiktajiem kritērijiem, lai tiem pēc kreditoru pieprasījuma pieprasītu maksātnespējas procedūru**”.  Saskaņā ar MK noteikumu Nr.293 35.2 punktu aizdevumiem un procentu likmes subsīdijām pieejamais finansējums ir 22 935 251 *euro*, ko veido Eiropas Sociālā fonda finansējums 10 376 835 *euro,* valsts budžeta finansējums 1 831 205 *euro* un valsts akciju sabiedrības “Latvijas Attīstības finanšu institūcija Altum” (turpmāk – Altum) finansējums 10 727 211 *euro.*  Uz š.g. 31.oktobri 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros ir noslēgti 1343 līgumi par aizdevumu piešķiršanu par finansējumu 23 820 699 *euro* apmērā, kā arī ir attiecināti granti aizdevumu dzēšanai 1 382 792 *euro* apmērā saskaņā ar Eiropas Komisijas Nodarbinātības, sociālo lietu un iekļautības ģenerāldirektorāta (turpmāk – DG EMPL) 2011.gada decembrī veikto revīziju, tādējādi ir noslēgti līgumi par kopējo finansējumu 25 203 493 *euro*, kas sastāda 109,8% no 1.3.1.2.aktivitātē pieejamā finansējuma aizdevumiem. Savukārt maksājumi ir veikti 1310 uzsācējiem, par finansējumu 22 126 861 *euro* apmērā, kā arī ir attiecināti granti aizdevumu dzēšanai 1 091 877 *euro* apmērā saskaņā ar DG EMPL veikto revīziju, tādējādi ir veikti maksājumi par kopējo finansējumu 23 218 738 *euro* apmērā, kas sastāda 101% no 1.3.1.2.aktivtātē pieejamā finansējuma aizdevumiem.  Ņemot vērā, ka vairākos gadījumos, noslēdzot līgumu ar sabiedrību Altum, saņēmējs to lauž, sabiedrība Altum ir slēgusi līgumus par lielāku finansējumu nekā aktivitātē pieejams. Ja šie līgumi netiks lauzti, sabiedrība Altum tos finansēs no zemāk minētā finansējuma.  Saskaņā ar Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 78.panta 7.punktu un Eiropas Komisijas 2011.gada 21.februārī izdoto norādījumu attiecībā uz finanšu instrumentu ieviešanu „*Guidance Note on Financial Engineering Instruments under Article 44 of Council Regulation (EC) No 1083/2006”* (turpmāk – COCOF norādījumi) 5.1.2.punktu, kā arī ņemot spēkā esošo MK noteikumu Nr.293 78.punktu, kas nosaka, ka procentu ieņēmumu no noguldījumiem finansējumu ir jāizmanto tam pašam mērķim, līgumā starp sabiedrību Altum un Latvijas Investīciju un attīstības aģentūru (turpmāk – LIAA) par projekta īstenošanu, ir noteikts, ka papildus projekta īstenošanai ir pieejams finansējums 1 312 857 *euro* apmērā, ko veido Eiropas Sociālā fonda finansējums 1 115 928 *euro* un valsts budžeta finansējums 196 929 *euro*. Šis finansējums ir indikatīvs uz 2013.gada 31.decembri un var mainīties. Tādējādi aizdevumu pieteikumu pieņemšana varētu vēl ilgt līdz š.g.novembra mēnesim. Ņemot vērā augstākminēto, nepieciešams grozīt MK noteikumu 67.punktu un izteikt to jaunā redakcijā, nosakot, ka Finansējuma saņēmējs (t.i. sabiedrība Altum) projekta iesniegumā minētās aktivitātes īsteno līdz 2015.gada 30.jūnijam vai līdz aizdevuma fonda ietvaros pieejamā finansējuma izlietošanai – atkarībā no tā, kurš nosacījums iestājas pirmais.  Papildus jāmin, ka tādejādi aizdevumi fonds pēc noslēgtajiem līguma grozījumiem starp sabiedrību Altum un LIAA, sastāv no 9.1. punktā minētā finansējuma, kā arī papildus nopelnītajiem procentu ieņēmumiem 1 312 857 *euro (indikatīvi)* apmērā .  Turpmāk pēc 1.3.1.2.aktivitātes finansējuma izsmelšanas atbalsts saimnieciskās darbības uzsācējiem tiks turpināts 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros.  Ņemot vērā, ka ir stājusies spēkā jaunā vispārējā grupu atbrīvojuma regula - Komisijas 2014.gada 17.maija Regula (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, ir grozīts MK noteikumu Nr.293 3.punkts.  Ņemot vērā, ka ar Ministru kabineta 2013.gada 2.jūlija noteikumiem Nr.360 “Grozījumi Ministru kabineta 2009.gada 31.marta noteikumos Nr.293 "Noteikumi par darbības programmas "Cilvēkresursi un nodarbinātība" papildinājuma 1.3.1.2.aktivitāti "Atbalsts pašnodarbinātības un uzņēmējdarbības uzsākšanai"" granti aizdevumu dzēšanai tika pārvērsti par procentu likmes subsīdijām saskaņā ar Eiropas Parlamenta un Padomes 2006.gada 5.jūlija regulas Nr. 1081/2006 par Eiropas Sociālo fondu un Regulas (EK) Nr. 1784/1999 atcelšanu, 11.pantu 1.punktu un DG EMPL informatīvā skaidrojuma projektu (*draft information note on issues concernig imple-mentation of finacial enginnering operations under the European Social Found 3.12.2010*.), savukārt saskaņā ar jau sākotnēji iesniegto sabiedrības Altum biznesa plānu, sabiedrība Altum savu finansējuma daļu sniedz atmaksājamajai daļai, t.i. aizdevumiem, nepieciešams MK noteikumos Nr.293 precīzi nostiprināt, ka procentu likmes subsīdijas ietilpst Aizdevumu fondā, bet tās tiek finansētas no Eiropas Sociālā fonda un valsts budžeta līdzekļiem.  MK noteikumu Nr.293 grozījumu projekts paredz:   1. noteikt, ka atbalsts 1.3.1.2.aktivitātes ietvaros tiek sniegts līdz 2015.gada 30.jūnijam vai līdz brīdim, kad tiek izlietots aizdevuma fonda ietvaros pieejamais finansējums,– atkarībā no tā, kurš nosacījums iestājas pirmais; 2. noteikt, ka procentu likmes subsīdijas tiek finansētas no publiskajiem resursiem t.i. Eiropas Sociālā fonda un valsts budžeta līdzekļiem. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar tiesību akta projektu tiek ieviesta  Komisijas 2014.gada 17.maija Regula (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr.651/2014). |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:   * Regula Nr.651/2014 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.    Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.    Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.    Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.    Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr.651/2014 1.pielikums* | *MK noteikumu 1.punkts (ar ko groza MK noteikumu Nr.293 3.punktu)* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | *Projekts šo jomu neskar.* | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* | | |
| Cita informācija | *Nav.* | | |

|  |  |  |  |
| --- | --- | --- | --- |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.    Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.    Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.    Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.    Norāda institūciju, kas ir atbildīga par šo saistību izpildi pilnībā |
| *Projekts šo jomu neskar.* | *Projekts šo jomu neskar.* | | *Projekts šo jomu neskar.* |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | *Projekts šo jomu neskar.* | | |
| Cita informācija | *Nav.* | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās LIAA un sabiedrība Altum |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III, IV, VI sadaļa – projekts šo jomu neskar**

Ekonomikas ministre D.Reizniece-Ozola D.Reizniece-Ozola

Vīza:Valsts sekretārs M.Lazdovskis

24.11.2014 11:42

1737

Elīna Dlohi

67013082, [Elina.Dlohi@em.gov.lv](mailto:Elina.Dlohi@em.gov.lv)